**Esimerkki junioripäällikön tehtäväkuvauksesta**

**Päätavoite**Seurojen harrastajamäärän kasvattaminen

**Junioripäällikön keskeiset tavoitteet ja työtehtävät:**Elinvoimaisen seuran junioritoiminnan johtaminen, organisointi ja kehittäminen koostuu kolmesta osa-alueesta

**1) Uusien harrastajien (G-D) rekrytointi**

* vastuu koulu- ja päiväkotitoiminnan toteutuksesta
* vastuu lasten harraste- ja kerhotoiminnasta ja osallistujien rekrytoinnista seuran toimintaan
* vastuu uusien joukkueiden perustamisesta ja harrastajien integroinnista seuraan

**2) Suunnitelmallisen ja pitkäjänteisen juniorivalmennuksen johtaminen**  
  
Suunnittelee ja toteuttaa toiminnan varmistaen, että:

* seurassa harjoitukset ovat hyvin suunniteltuja, toteutettuja sekä arvioituja
* seurassa harjoitukset varmistavat jokaiselle osallistujalle mahdollisimman paljon suorituksia myönteisessä ilmapiirissä
* seura mahdollistaa eri tavalla kehittyneille / motivoituneille tai erityistarpeita omaaville lapsille ja nuorille vaihtoehtoja kilpailemiseen ja harrastamiseen
* lapsella ja nuorella on mahdollisuus seurata omaa kehittymistään (esim. motivaatio, lajitaidot, pelitaidot, joukkuetaidot)
* seura kannustaa lapsia omaehtoiseen liikkumiseen ja muiden lajien harrastamiseen

**3) Junioritoiminnan laadun parantaminen ja yhteisöllisyyden kehittäminen**

* vastaa siitä, että ohjaajat ja valmentajat sekä muut seuratoimijat ovat koulutettuja ja heidän osaamisen kehittäminen on suunnitelmallista ja sitä tuetaan
* vastaa siitä, että seurassa on suunnitelma uusien mukaan tulevien vanhempien ja muiden toimijoiden perehdyttämiseen.
* vastaa seuran pelaajapolun suunnitelmallisesta toteuttamisesta ja sen yhdistämisestä alueelliseen pelaajapolkuun